Diari Oficial de la Generalitat Valenciana


Sumari del DOGV 8704, del 24-12-2019 (2019/12162)

RESOLUCIÓ de 17 de desembre de 2019, de la Secretaria Autonòmica de Seguretat i Emergències, per la qual es publica la llista d'aspirants declarats «aptes» i «no aptes» una vegada efectuada la prova avaluadora del personal del Servei Específic d'Admissió el dia 4 de desembre de 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8704

Data del DOGV
:   24-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12485


Data del document
:   17-12-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * examen

RESOLUCIÓ de 17 de desembre de 2019, de la Secretaria Autonòmica de Seguretat i Emergències, per la qual es publica la llista d'aspirants declarats «aptes» i «no aptes» una vegada efectuada la prova avaluadora del personal del Servei Específic d'Admissió el dia 4 de desembre de 2019. [2019/12739]  
La Resolució de 27 d'agost 2019, de la Secretaria Autonòmica de Seguretat i Emergències (DOGV 8627, 4 de setembre), va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió a efectuar l'últim trimestre de 2019.  
Aquesta prova es va realitzar a les seus indicades en la Resolució de 20 de novembre de 2019, de la Secretaria Autonòmica de Seguretat i Emergències (DOGV 8684, 25 de novembre) en la qual es publicava la llista definitiva d'admesos i exclosos.  
La convocatòria constava de dues proves, una primera consistent en un examen psicotècnic i una altra de coneixements teoricopràctics. Cadascuna de les dues proves es qualificava per separat, i calia aprovar les dues per a obtenir la consideració d?«apte».  
D'acord amb l'article 10 de la Resolució de 27 d'agost de 2019, una vegada finalitzades les proves i corregits els exàmens, la Comissió avaluadora ha de fer públiques les llistes d'aspirants qualificats d?«aptes» en els taulers d'anuncis del departament competent de les tres províncies, així com en qualsevol altre lloc que es considere convenient per a la seua millor difusió. D'igual manera, la indicada llista s'ha de publicar en el Diari Oficial de la Generalitat Valenciana.  
Per tot això, i d'acord amb l'article 10 abans esmentat, en relació amb l'article 6 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; l'article 77 i disposició addicional primera del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i l'article 8 de la Llei 40/2015, d'1 d'octubre, del procediment administratiu comú de les Administracions públiques, resolc:  
  
  
Primer  
Publicar, a proposta de la Comissió avaluadora a la qual es refereix l'article 6 de la Resolució de 27 d'agost de 2019, la relació d'aspirants qualificats d?«aptes» (annex I d'aquesta Resolució) i la relació d'aspirants considerats «no aptes» (annex II), una vegada efectuada la correcció de les dues proves celebrades el dia 4 de desembre de 2019, per a l'acreditació del personal del Servei Específic d'Admissió.  
  
  
Segon  
Els aspirants considerats «no aptes» podran interposar recurs de reposició davant el secretari autonòmic de Seguretat i Emergències en el termini d'un mes des de la publicació d'aquesta Resolució en el Diari Oficial de la Generalitat Valenciana.  
  
Tercer  
En el termini d'un mes computat des de la publicació de la present resolució, els aspirants declarats aptes podran presentar en les dependències de la Secretaria Autonòmica de Seguretat i Emergències d'Alacant, Castelló i València una fotografia per a l'expedició de l'acreditació del Servei Específic d'Admissió.  
Per a la retirada d'aquesta acreditació serà necessari abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, l'interessat haurà d'acreditar, així mateix, el pagament previ d'aquesta taxa davant l'òrgan competent per a la seua expedició.  
  
València, 17 de desembre de 2019.- El secretari autonòmic de Seguretat i Emergències:José María Angel Batalla.